|  |
| --- |
| HERA_logo |
| **HRVATSKA ENERGETSKA REGULATORNA AGENCIJA**  **Ulica grada Vukovara 14**  **10000 Zagreb** |

\*P/216263\*

|  |
| --- |
| **KLASA: 400-12/24-01/322** |
| **URBROJ: 371-07-25-10** |
| **Zagreb, 29. siječnja 2025.** |

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA 2024.**

**1. UVODNE NAPOMENE**

Hrvatska energetska regulatorna agencija (HERA) osnovana je Zakonom o regulaciji energetskih djelatnosti ("Narodne novine", br. 177/04 i 76/07), a nastavila je poslovati u skladu s odredbama Zakona o regulaciji energetskih djelatnosti ("Narodne novine", br. 120/12 i 68/18).

Zakon o regulaciji energetskih djelatnosti propisuje da je HERA samostalna, neovisna pravna osoba s javnim ovlastima za regulaciju energetskih djelatnosti, a financijsko poslovanje i računovodstvo vodi u skladu s propisima za proračunske korisnike.

Osnivač HERA-e je Republika Hrvatska, a osnivačka prava ostvaruje Vlada Republike Hrvatske. HERA za svoj rad odgovara Hrvatskom saboru.

Člankom 23. Zakona o regulaciji energetskih djelatnosti propisano je da HERA-om upravlja Upravno vijeće koje ima pet članova od kojih je jedan predsjednik Upravnog vijeća, a jedan njegov zamjenik. Predsjednika i članove Upravnog vijeća imenuje Hrvatski sabor na vrijeme od sedam godina, s mogućnošću još jednog izbora.

HERA ima stručne službe koje obavljaju stručne, administrativne i tehničke poslove za potrebe Agencije, a kojima rukovode stručni voditelji.

Poslovi HERA-e su od interesa za Republiku Hrvatsku, a HERA ih obavlja na temelju javne ovlasti. Poslovi, ovlasti i odgovornosti HERA-e utvrđuju se Zakonom o regulaciji energetskih djelatnosti ("Narodne novine", br. 120/12 i 68/18), Zakonom o energiji ("Narodne novine", br. 120/12, 14/14, 102/15 i 68/18), Statutom HERA-e i zakonima kojima se uređuju pojedina tržišta energije.

Način financiranja HERA-e uređen je Zakonom o regulaciji energetskih djelatnosti, prema kojem HERA ima proračun čiji su prihod naknade za obavljanje poslova regulacije energetskih djelatnosti. HERA je samostalna u raspoređivanju svog proračuna radi ostvarivanja funkcije regulatora energetskih djelatnosti. Upravno vijeće HERA-e donosi proračun za iduću godinu.

Visina naknada za obavljanje poslova regulacije energetskih djelatnosti propisana je Odlukom o visini naknada za obavljanje poslova regulacije energetskih djelatnosti („Narodne novine“, broj 38/22) koju je 25. ožujka 2022. donijela Vlada Republike Hrvatske, a koja je stupila na snagu 2. travnja 2022. Prema toj Odluci naknade se određuju kako slijedi:

* naknade u iznosu 0,05% od ukupnoga godišnjeg prihoda od prodaje roba i/ili usluga koji su u prethodnoj godini ostvarili energetski subjekti s osnove obavljanja energetske djelatnosti temeljem dozvole za obavljanje energetske djelatnosti koju izdaje HERA,
* naknade (jednokratne uplate) za rad HERA-e, u skladu s Pregledom naknada za rad HERA-e koji je sastavni dio te Odluke.

Proračun HERA-e za 2024. donesen je 29. prosinca 2023. godine Odlukom Upravnog vijeća HERA-e, klasa: 430-02/23-01/3, urbroj: 371-06-23-3, na temelju članka 32. stavka 2. Zakona o regulaciji energetskih djelatnosti, a Izmjene i dopune Proračuna HERA-e za 2024. donesene su 30. listopada 2024. godine Odlukom Upravnog vijeća HERA-e, klasa: 430-02/23-01/3, urbroj: 371-06-24-6.

Financijski izvještaji HERA-e za razdoblje od 1. siječnja do 31. prosinca 2024. izrađeni su u skladu s odredbama Pravilnika o proračunskom računovodstvu i računskom planu ("Narodne novine", broj 124/14, 115/15, 87/16, 3/18, 126/19 i 108/20) i Pravilnika o financijskom izvještavanju u proračunskom računovodstvu ("Narodne novine", broj 37/22).

**2. IZVJEŠTAJ O PRIHODIMA I RASHODIMA, PRIMICIMA I IZDACIMA**

**(Obrazac PR-RAS)**

- EUR **-**

|  |  |  |  |  |  |
| --- | --- | --- | --- | --- | --- |
| **R.br.** | **Opis** | **Šifra** | **Ostvarenje**  **2023.** | **Ostvarenje 2024.** | ***Indeks 2024/2023*** |
| 1 | 2 | 3 | 4 | 5 | 6 (5/4) |
| **1.** | **PRIHODI POSLOVANJA** | **6** | **10.957.570,08** | **8.066.406,16** | ***73,61*** |
| 1.1. | Prihodi od imovine | 64 | 2.660,22 | 11.090,95 | *416,92* |
| 1.2. | Prihodi od upravnih i administrativnih pristojbi, pristojbi po posebnim propisima i naknada | 65 | 10.945.355,24 | 8.042.277,15 | *73,48* |
| 1.3. | Prihodi od prodaje proizvoda i robe te pruženih usluga i prihodi od donacija | 66 | 9.000,00 | 9.000,00 | *100,00* |
| 1.4. | Kazne, upravne mjere i ostali prihodi | 68 | 554,62 | 4.038,06 | *728,08* |
| **2.** | **RASHODI POSLOVANJA** | **3** | **4.104.732,90** | **3.934.769,78** | ***95,86*** |
| 2.1. | Rashodi za zaposlene | 31 | 3.435.232,44 | 3.320.364,94 | *96,66* |
| 2.2. | Materijalni rashodi | 32 | 666.800,65 | 611.850,85 | *91,76* |
| 2.3. | Financijski rashodi | 34 | 2.699,81 | 2.553,99 | *94,60* |
| **3.** | **VIŠAK PRIHODA POSLOVANJA** | **X001** | **6.852.837,18** | **4.131.636,38** | ***60,29*** |
| **4.** | **PRIHODI OD PRODAJE NEFINANCIJSKE IMOVINE** | **7** | **563,79** | **3.000,60** | ***532,22*** |
| 4.1. | Prihodi od prodaje proizvedene dugotrajne imovine | 72 | 563,79 | 3.000,60 | *532,22* |
| **5.** | **RASHODI ZA NABAVU NEFINANCIJSKE IMOVINE** | **4** | **0,00** | **128.171,49** | ***-*** |
| 5.1. | Rashodi za nabavu proizvedene dugotrajne imovine | 42 | 0,00 | 128.171,49 | *-* |
| **6.** | **VIŠAK PRIHODA OD NEFINANCIJSKE IMOVINE (4.-5.)** | **X002** | **563,79** | **0,00** | ***-*** |
| **7.** | **MANJAK PRIHODA OD NEFINANCIJSKE IMOVINE (5.-4.)** | **Y002** | **0,00** | **125.170,89** | ***-*** |
| **8.** | **UKUPNI PRIHODI (1.+4.)** | **X067** | **10.958.133,87** | **8.069.406,76** | ***73,64*** |
| **9.** | **UKUPNI RASHODI (2.+5.)** | **Y034** | **4.104.732,90** | **4.062.941,27** | ***98,98*** |
| **10.** | **UKUPAN VIŠAK PRIHODA (8.-9.)** | **X004** | **6.853.400,97** | **4.006.465,49** | ***58,46*** |

**Bilješka br. 1. – Šifra 6 Prihodi poslovanja (Obrazac PR-RAS)**

Sukladno članku 20. Pravilnika o proračunskom računovodstvu i računskom planu, prihodi se priznaju u izvještajnom razdoblju u kojemu su postali raspoloživi i pod uvjetom da se mogu izmjeriti.

Ukupni prihodi poslovanja HERA-e u 2024. godini iznose 8.066.406,16 EUR i za 26,39% su manji od poslovnih prihoda ostvarenih u 2023. godini. Smanjenje prihoda u odnosu na 2023. godinu rezultat je smanjenja prihoda od naknada za obavljanje poslova regulacije energetskih djelatnosti koje HERA obračunava na temelju prihoda od prodaje roba i/ili usluga koji su u prethodnoj godini ostvarili energetski subjekti temeljem obavljanja energetskih djelatnosti. Navedeni prihodi čine 97,51% ostvarenih prihoda HERA-e u 2024. godini.

Smanjenje prihoda od naknada u 2024. u odnosu na 2023. rezultat je činjenice da je HERA u 2024. od energetskih subjekata naplatila četiri kvartalne rate, za razliku od 2023. kada je naplaćeno pet kvartalnih rata. Naime, po proglašenju prestanka epidemije bolesti COVID-19 HERA je u 2023. vratila rokove dospijeća računa na predpandemijski režim (rok dospijeća vraćen je sa 105 na 15 dana) čime je u 2023. naplaćeno pet kvartalnih rata umjesto četiri kvartalne rate.

**Struktura ostvarenih prihoda poslovanja**

- EUR **-**

|  |  |  |  |  |  |
| --- | --- | --- | --- | --- | --- |
| **R.br.** | **Opis** | **Ostvarenje  2023.** | ***Struktura u %*** | **Ostvarenje  2024.** | ***Struktura u %*** |
| 1 | 2 | 3 | 4 | 5 | 6 |
| 1. | Prihodi od upravnih i administrativnih pristojbi | 10.944.050,83 | *99,88%* | 8.042.277,15 | 99,70% |
| *1.1.* | *Prihodi od naknada za obavljanje energetskih djelatnosti (0,05%)* | *10.782.989,77* | *(98,41%)* | *7.842.296,03* | *(97,22%)* |
| *1.2.* | *Prihodi od naknada za rad HERA-e (jednokratnih uplata)* | *161.061,06* | *(1,47%)* | *199.981,12* | *(2,48%)* |
| 2. | Prihodi od pruženih usluga | 9.000,00 | *0,08%* | 9.000,00 | *0,11%* |
| 3. | Prihodi od imovine | 2.660,22 | *0,02%* | 11.090,95 | *0,14%* |
| 4. | Prihodi po posebnim propisima - ostali nespomenuti prihodi | 1.304,41 | *0,01%* | 0,00 | *0,00%* |
| 5. | Ostali prihodi | 554,62 | *0,01%* | 4.038,06 | *0,05%* |
|  | **PRIHODI POSLOVANJA UKUPNO** | **10.957.570,08** | ***100,00%*** | **8.066.406,16** | ***100,00%*** |

U strukturi ukupnih prihoda poslovanja u 2024. godini najznačajniji su prihodi od upravnih i administrativnih pristojbi koji čine 99,70% ukupnih prihoda poslovanja HERA-e. Najznačajniji su prihodi od naknada za obavljanje poslova regulacije energetskih djelatnosti (naknada u iznosu 0,05% od ukupnog godišnjeg prihoda od prodaje roba i/ili usluga koji su u prethodnoj godini ostvarili energetski subjekti temeljem obavljanja energetske djelatnosti) koji čine 97,22% ukupnih prihoda poslovanja. Prihodi od naknada za rad HERA-e (izdavanje, produženje i prijenos dozvola za obavljanje energetskih djelatnosti, izdavanje rješenja o stjecanju statusa povlaštenog proizvođača, izdavanje rješenja povodom žalbi, prigovora i zahtjeva) čine 2,48% ukupnih prihoda poslovanja HERA-e.

Prihodi od pruženih usluga odnose se na zakup dijela prostora Hrvatskom telekomu d.d. za smještaj antenskog prihvata, elektroničke komunikacijske infrastrukture i povezane opreme u iznosu od 9.000,00 EUR.

Prihodi od imovine odnose se na prihode od financijske imovine koju čine kamate na depozite po viđenju u iznosu od 1.216,74 EUR i prihoda od zateznih kamata iz obveznih odnosa u iznosu od 9.874,21 EUR.

Ostali prihodi odnose se na prihode od refundacije troškova službenog puta u iznosu od 1.627,21 EUR, povrat premija dopunskog zdravstvenog osiguranja za radnike koji su raskinuli radni odnos u HERA-i ili su otišli u mirovinu u iznosu od 322,68 EUR, refundaciju troškova isplaćene naknade plaće radniku za razdoblje provedeno na vojnoj vježbi u iznosu od 2.015,38 EUR, te ostale prihode u ukupnom iznosu od 72,79 EUR.

**Bilješka br. 2. – Šifra 3 Rashodi poslovanja (Obrazac PR-RAS)**

Sukladno članku 20. Pravilnika o proračunskom računovodstvu i računskom planu, rashodi se priznaju na temelju nastanka poslovnog događaja (obveza) i u izvještajnom razdoblju na koje se odnose neovisno o plaćanju, rashodi za utrošak kratkotrajne nefinancijske imovine priznaju se u trenutku nabave i u visini njene nabavne vrijednosti, a rashod amortizacije dugotrajne nefinancijske imovine se ne iskazuje.

Ukupni rashodi poslovanja HERA-e u 2024. godini iznose 3.934.769,78 EUR i za 4,14% su manji od rashoda poslovanja u 2024. godini. Rashodi za zaposlene manji su za 3,34% dok su materijalni rashodi manji za 8,24% od materijalnih rashoda u 2023.

**Struktura ostvarenih rashoda poslovanja**

- EUR-

|  |  |  |  |  |  |
| --- | --- | --- | --- | --- | --- |
| **R.br.** | **Opis** | **Ostvarenje  2023.** | ***Struktura***  ***u %*** | **Ostvarenje  2024.** | ***Struktura u %*** |
| 1 | 2 | 3 | 4 | 5 | 6 |
| 1. | Rashodi za zaposlene | 3.435.232,44 | *83,69%* | 3.320.364,94 | *84,39%* |
| 2. | Materijalni rashodi | 666.800,65 | *16,24%* | 611.850,85 | *15,55%* |
| *2.1.* | *Naknade troškova zaposlenima* | *109.246,16* | *(2,66%)* | *124.199,91* | *(3,16%)* |
| *2.2.* | *Rashodi za materijal i energiju* | *84.971,26* | *(2,07%)* | *84.402,23* | *(2,15%)* |
| *2.3.* | *Rashodi za usluge* | *414.541,26* | *(10,10%)* | *340.266,16* | *(8,65%)* |
| *2.4.* | *Ostali nespomenuti rashodi poslovanja* | *58.041,97* | *(1,41%)* | *62.982,55* | *(1,60%)* |
| 3. | Financijski rashodi | 2.699,81 | *0,07%* | 2.553,99 | *0,06%* |
|  | **RASHODI POSLOVANJA UKUPNO** | **4.104.732,90** | ***100,00%*** | **3.934.769,78** | ***100,00%*** |

U strukturi ukupnih rashoda poslovanja 2024. godine glavninu rashoda čine rashodi za zaposlene (plaće, doprinosi na plaće i ostali rashodi za radnike) i čine 84,39% ukupnih rashoda poslovanja HERA-e u 2024.

Materijalni rashodi čine 15,55% ukupnih rashoda poslovanja HERA-e i odnose se na naknade troškova zaposlenima (troškovi službenih putovanja, naknade za prijevoz na posao i s posla, te troškovi stručnog usavršavanja zaposlenika) u iznosu od 124.199,91 EUR, rashode za materijal i energiju (uredski materijal i ostali materijalni rashodi, energija te sitan inventar i auto gume) u iznosu od 84.402,23 EUR, rashode za usluge (usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene usluge, intelektualne i osobne usluge, računalne usluge te ostale usluge) u iznosu od 340.266,16 EUR, te na ostale nespomenute rashode poslovanja (naknade za rad članovima povjerenstva, premije osiguranja, reprezentacija, članarine, pristojbe i naknade i ostali nespomenuti rashodi poslovanja) u iznosu od 62.982,55 EUR.

Financijski rashodi čine 0,06% ukupnih rashoda poslovanja i odnose se na bankarske usluge i usluge platnog prometa u iznosu od 2.553,99 EUR.

HERA je u 2024. godini ostvarila višak prihoda poslovanja nad rashodima poslovanja u iznosu od 4.131.636,38 EUR (Šifra X001).

**Bilješka br. 3. – Šifra 7 Prihodi od prodaje nefinancijske imovine (Obrazac PR-RAS)**

Prihodi od prodaje nefinancijske imovine iznose 3.000,60 EUR, a odnose se na otkup rashodovanih računala i mobitela koje su koristili radnici HERA-e, a koji su se prestali koristiti zbog svoje dotrajalosti i tehnološke zastarjelosti, te na otkup računala, monitora, računalne opreme i mobitela od strane bivših radnika HERA-e koje su radnici koristili tijekom svog rada u HERA-i.

**Bilješka br. 4. – Šifra 4 Rashodi za nabavu nefinancijske imovine (Obrazac PR-RAS)**

Tijekom 2024. godine nabavljena je imovina u vrijednosti od 128.171,49 EUR, koja se sastoji od računala i računalne opreme u iznosu od 76.736,49 EUR, uredskog namještaja u iznosu od 4.935,00 EUR i komunikacijske opreme u iznosu od 46.500,00 EUR.

Navedena imovina nabavljena je zbog dotrajalosti i tehnološke zastarjelosti postojećih računala i mobitela koje su koristili radnici HERA-e.

HERA je u 2024. godini ostvarila manjak prihoda od nefinancijske imovine u iznosu od 125.170,89 EUR (Šifra Y002).

**Bilješka br. 5. – Šifra X067 Ukupni prihodi, Šifra Y034 Ukupni rashodi (Obrazac PR-RAS)**

Ukupni prihodi HERA-e u 2024. iznosili su 8.069.406,76 EUR, a ukupni rashodi 4.062.941,27 EUR.

HERA je u 2024. ostvarila ukupan višak prihoda u iznosu od 4.006.465,49 EUR (Šifra X004) što je za 2.846.935,48 EUR manje od ukupnog viška prihoda ostvarenog u prethodnoj godini. Smanjenje viška prihoda u 2024. rezultat je utjecaja ostvarenih prihoda zbog razloga opisanih uz Bilješku br. 1.

**3. BILANCA (Obrazac BIL)**

- EUR **-**

|  |  |  |  |  |  |
| --- | --- | --- | --- | --- | --- |
| **R. br.** | **Opis** | **Šifra** | **Stanje**  **01.01.2024.** | **Stanje**  **31.12.2024.** | ***Indeks***  ***5/4*** |
| 1 | 2 | 3 | 4 | 5 | 6 |
| **1.** | **IMOVINA** | **B001** | **17.191.715,91** | **22.244.865,87** | ***129,39*** |
| **1.1.** | **NEFINANCIJSKA IMOVINA** | B002 | 4.815.881,12 | 4.844.901,31 | *100,60* |
| 1.1.1. | Neproizvedena dugotrajna imovina | 01 | 1.244.586,16 | 1.244.586,16 | *100,00* |
| 1.1.2. | Proizvedena dugotrajna imovina | 02 | 3.560.983,57 | 3.590.003,76 | *100,81* |
| 1.1.3. | Plemeniti metali i ostale pohranjene vrijednosti | 03 | 10.311,39 | 10.311,39 | *100,00* |
| 1.1.4. | Dugotrajna nefinancijska imovina u pripremi | 05 | 0,00 | 0,00 | *-* |
| **1.2.** | **FINANCIJSKA IMOVINA** | 1 | 12.375.834,79 | 17.399.964,56 | *140,60* |
| 1.2.1. | Novac u banci i blagajni | 11 | 8.694.666,90 | 12.755.906,62 | *146,71* |
| 1.2.2. | Depoziti, jamčevni polozi i potraživanja od zaposlenih te za više plaćene poreze i ostalo | 12 | 3.425,97 | 2.091,52 | *61,05* |
| 1.2.3. | Potraživanja za prihode poslovanja | 16 | 3.666.733,99 | 4.628.051,34 | *126,22* |
| 1.2.4. | Rashodi budućih razdoblja i nedospjela naplata prihoda | 19 | 11.007,93 | 13.915,08 | *126,41* |
| **2.** | **OBVEZE I VLASTITI IZVORI** | **B003** | **17.191.715,91** | **22.244.865,87** | ***129,39*** |
| **2.1.** | **OBVEZE** | 2 | 410.313,74 | 465.908,69 | *113,55* |
| 2.1.1. | Obveze za zaposlene | 231 | 260.273,54 | 254.957,44 | *97,96* |
| 2.1.2. | Obveze za materijalne rashode | 232 | 35.054,95 | 35.032,15 | *99,93* |
| 2.1.3. | Obveze za financijske rashode | 234 | 221,14 | 213,12 | *96,37* |
| 2.1.4. | Ostale tekuće obveze | 239 | 114.764,11 | 170.770,98 | *148,80* |
| 2.1.5. | Obveze za nabavu nefinancijske imovine | 24 | 0,00 | 4.935,00 | *-* |
| **2. 2.** | **VLASTITI IZVORI** | 9 | 16.781.402,17 | 21.778.957,18 | *129,78* |
| 2.2.1 | Vlastiti izvori | 911 | 4.815.881,12 | 4.844.901,31 | *100,60* |
| 2.2.2. | Višak prihoda poslovanja | 92211 | 8.298.374,84 | 12.430.011,22 | *149,79* |
| 2.2.3. | Višak prihoda od nefinancijske imovine | 92212 | 563,79 | 0,00 | *0,00* |
| 2.2.4. | Manjak prihoda od nefinancijske imovine | 92222 | 0,00 | 124.607,10 | *-* |
| 2.2.5. | Obračunati prihodi poslovanja | 96 | 3.666.546,49 | 4.628.051,34 | *126,22* |
| 2.2.6. | Obračunati prihodi od prodaje nefinancijske imovine | 97 | 35,93 | 600,41 | *1.671,05* |

Imovina, obveze i vlastiti izvori određuju financijski položaj HERA-e.

Imovina su resursi koje HERA kontrolira kao rezultat prošlih događaja i od kojih se očekuju buduće koristi u obavljanju djelatnosti. Obveze su neizmirena dugovanja proizašla iz prošlih događaja, za čiju namiru se očekuje odljev resursa. Vlastiti izvori su ostatak vrijednosti imovine nakon odbit­ka svih obveza.

Imovina i obveze iskazuju se po računovodstvenom načelu nastanka događaja uz primjenu metode povijesnog troška. Na dan 31.12.2024. godine imovina je u ravnoteži s obvezama i vlastitim izvorima.

**Bilješka br. 6. –Šifra B001 Imovina (Obrazac BIL)**

Ukupna imovina HERA-e na dan 31.12.2024. godine iznosi 22.244.865,87 EUR, te je u odnosu na stanje na dan 01.01.2024. godine veća za 29,39%.

Nefinancijska imovina na kraju godine je na razini stanja na početku godine. Financijska imovina na kraju godine je za 40,60% veća od stanja na početku godine. Do povećanja financijske imovine došlo je zbog povećanja novčanih sredstava na žiro računu.

Na dan 31.12.2024. godine u strukturi imovine nefinancijska imovina sudjeluje sa 28,01%, a financijska imovina sa 71,99%.

**Bilješka br. 7. –Šifra 01 Neproizvedena dugotrajna imovina (Obrazac BIL)**

- EUR -

|  |  |  |
| --- | --- | --- |
| **R.br.** | **Opis** | **Stanje 31.12.2024.** |
| 1. | Zemljište | 1.244.586,16 |
| 2. | Licence | 76.194,49 |
| 3. | Ispravak vrijednosti neproizvedene dugotrajne imovine | 76.194,49 |
|  | **UKUPNO (1+2-3)** | **1.244.586,16** |

U strukturi ukupne nefinancijske imovine HERA-e u 2024. godini neproizvedena dugotrajna imovina sudjeluje sa 25,69%, a odnosi se na zemljište i licence.

**Bilješka br. 8. – Šifra 02 Proizvedena dugotrajna imovina (Obrazac BIL)**

- EUR -

|  |  |  |
| --- | --- | --- |
| **R.br.** | **Opis** | **Stanje 31.12.2024.** |
| 1. | Poslovni objekt | 4.367.718,09 |
| 2. | Uredska oprema i namještaj | 401.441,47 |
| 3. | Komunikacijska oprema | 71.896,00 |
| 4. | Oprema za održavanje i zaštitu | 95.420,87 |
| 5. | Instrumenti, uređaji i strojevi | 1.839,92 |
| 6. | Uređaji, strojevi i oprema za ostale namjene | 13.310,55 |
| 7. | Prijevozna sredstva u cestovnom prometu | 27.680,29 |
| 8. | Računalni programi | 12.254,73 |
| 9. | Ispravak vrijednosti proizvedene dugotrajne imovine | 1.401.558,16 |
|  | **UKUPNO (1+2+3+4+5+6+7+8-9)** | **3.590.003,76** |

U strukturi ukupne nefinancijske imovine HERA-e u 2024. godini proizvedena dugotrajna imovina sudjeluje sa 74,10%, a odnosi se na poslovni objekt, postrojenja i opremu, prijevozna sredstva i nematerijalnu proizvedenu imovinu (ulaganja u računalne programe).

**Bilješka br. 9. – Šifra 1 Financijska imovina (Obrazac BIL)**

- EUR **-**

|  |  |  |  |
| --- | --- | --- | --- |
| **R. br.** | **Opis** | **Stanje  31.12.2024.** | **%** |
| 1. | Novac u banci i blagajni | 12.755.906,62 | *73,31%* |
| 2. | Potraživanja od zaposlenih | 1.091,43 | *0,01%* |
| 3. | Ostala potraživanja | 1.000,09 | *0,01%* |
| 4. | Potraživanja za prihode poslovanja | 4.628.051,34 | *26,60%* |
| 5. | Rashodi budućih razdoblja | 13.915,08 | *0,08%* |
|  | **FINANCIJSKA IMOVINA UKUPNO** | **17.399.964,56** | ***100,00%*** |

U strukturi financijske imovine novac u banci i blagajni čini 73,31%, potraživanja za prihode poslovanja 26,60% dok ostala potraživanja čine 0,09% ukupne financijske imovine HERA-e.

**Bilješka br. 10. – Šifra 2 Obveze (Obrazac BIL)**

- EUR **-**

|  |  |  |  |
| --- | --- | --- | --- |
| **R. br.** | **Opis** | **Stanje  31.12.2024.** | **%** |
| 1. | Obveze za zaposlene | 254.957,44 | *54,72%* |
| 2. | Obveze za materijalne rashode | 35.032,15 | *7,52%* |
| 3. | Obveze za financijske rashode | 213,12 | *0,05%* |
| 4. | Ostale tekuće obveze | 170.770,98 | *36,65%* |
| 5. | Obveze za nabavu nefinancijske imovine | 4.935,00 | *1,06%* |
|  | **OBVEZE UKUPNO** | **465.908,69** | ***100,00%*** |

Obveze HERA-e na dan 31.12.2024. godine odnose se na nedospjele obveze i iznose 465.908,69 EUR, što čini 2,09% ukupnih obveza i vlastitih izvora.

Glavninu obveza za rashode čine obveze za zaposlene (obračunata plaća za prosinac 2024. godine) u iznosu od 254.957,44 EUR, a ostalo su obveze za materijalne rashode u iznosu od 35.032,15 EUR (naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja), obveze za financijske rashode u iznosu od 213,12 EUR, te ostale tekuće obveze u iznosu od 170.770,98 EUR (obveze za predujmove, depozite i jamčevine).

**Bilješka br. 11. – Šifra 9 Vlastiti izvori (Obrazac BIL)**

Vlastiti izvori na dan 31.12.2024. godine iznose 21.778.957,18 EUR, a sastoje se od:

* vlastitih izvora u iznosu od 4.844.901,31 EUR (ostali izvori vlasništva za nefinancijsku imovinu),
* viška prihoda poslovanja u iznosu od 12.430.011,22 EUR,
* manjka prihoda od nefinancijske imovine u iznosu od 124.607,10 EUR (kao rezultat ostvarenog manjka prihoda od nefinancijske imovine u 2024. u iznosu od 125.170,89 EUR umanjenog za višak prihoda od nefinancijske imovine iz 2023. u iznosu od 563,79 EUR),
* obračunatih prihoda poslovanja u iznosu od 4.628.051,34 EUR,
* obračunatih prihoda od prodaje nefinancijske imovine u iznosu od 600,41 EUR.

Vlastiti izvori na kraju godine su za 29,78% veći od vlastitih izvora na početku godine.

**Bilješka br. 12. – Šifra 991 Izvanbilančni zapisi (Obrazac BIL)**

U skladu s člankom 85. Pravilnika o proračunskom računovodstvu i Računskom planu skupina računa 99 – Izvanbilančni zapisi sadrži stavke koje su vezane, ali nisu uključene u bilančne kategorije, a to su: tuđa imovina dobivena na korištenje, dana jamstva, dana kreditna pisma, instrumenti osiguranja plaćanja, potencijalne obveze po osnovi sudskih sporova u tijeku i ostali izvanbilančni zapisi.

U izvanbilančnoj evidenciji HERA-e koja na dan 31.12.2024. godine iznosi ukupno 209.115,15 EUR vode se sljedeće stavke:

* instrumenti osiguranja plaćanja (konto 99141/99641) - dobivene bjanko zadužnice i bankarske garancije za uredno ispunjenje ugovora u iznosu od 20.757,70 EUR i bankarske garancije primljene kao sredstva osiguranja plaćanja od energetskih subjekata koji nemaju sjedište u Republici Hrvatskoj, a posjeduju dozvolu za obavljanje energetskih djelatnosti, u iznosu od 37.162,44 EUR,
* potencijalne obveze po osnovi sudskih sporova u tijeku (konto 99151/99651), u iznosu od 151.195,01 EUR.

**4. IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(Obrazac RAS-funkcijski)**

Za izvještajno razdoblje ukupni rashodi poslovanja i rashodi za nabavu nefinancijske imovine iznosili su 4.062.941,27 EUR, a prikazani su u funkcijskoj klasifikaciji 0483 - Istraživanje i razvoj: Gorivo i energija (Šifra 0483).

**5. IZVJEŠTAJ O PROMJENAMA U VIJEDNOSTI I OBUJMU IMOVINE I OBVEZA**

**(Obrazac P-VRIO)**

U izvještajnom razdoblju izvršen je otpis proizvedene dugotrajne imovine (uredske stolice) u iznosu knjigovodstvene/sadašnje vrijednosti (nabavna vrijednost – otpisana vrijednost) u iznosu od 16,87 EUR, što je rezultiralo smanjenjem obujma imovine.

**6. IZVJEŠTAJ O OBVEZAMA (Obrazac OBVEZE)**

Stanje obveza na dan 31.12.2024. godine iznosi 465.908,69 EUR (Šifra V009), a odnose se na nedospjele obveze za rashode poslovanja u iznosu od 460.973,69 EUR (obveze za zaposlene u iznosu 254.957,44 EUR, obveze za materijalne rashode 35.032,15 EUR, obveze za financijske rashode 213,12 EUR i ostale tekuće obveze 170.770,98 EUR) i nedospjele obveze za nabavu nefinancijske imovine u iznosu od 4.935,00 EUR.

**7. POPIS UGOVORNIH ODNOSA I SLIČNO KOJI UZ ISPUNJENJE ODREĐENIH UVJETA MOGU POSTATI OBVEZA ILI IMOVINA**

Popis ugovornih odnosa HERA-e koji uz ispunjenje određenih uvjeta mogu postati imovina odnose se na popis instrumenata osiguranja plaćanja:

* dobivene bjanko zadužnice i bankarske garancije za uredno ispunjenje ugovora u iznosu od 20.757,70 EUR i
* bankarske garancije primljene kao sredstva osiguranja plaćanja od energetskih subjekata koji nemaju sjedište u Republici Hrvatskoj, a posjeduju dozvolu za obavljanje energetskih djelatnosti u iznosu od 37.162,44 EUR.

**8. POPIS SUDSKIH SPOROVA U TIJEKU**

HERA ima 48 postupaka pred Upravnim sudovima. Postupci se u bitnome vode radi poništenja HERA-inih odluka donesenih prilikom obavljanja zadataka u okviru danih nadležnosti.

HERA vodi tri ovršna postupka zbog neplaćanja naknade za obavljanje poslova regulacije energetskih djelatnosti.

Na trgovačkim sudovima vode se dva stečajna postupka u kojima je HERA vjerovnik.

**9. BROJ RADNIKA NA KRAJU RAZDOBLJA**

HERA je na dan 31.12.2023. godine imala ukupno 77 radnika - tri člana Upravnog vijeća, šest radnika u Uredu predsjednika Upravnog vijeća, dva radnika u Samostalnom odjelu za unutarnju reviziju i 66 radnika u stručnim službama HERA-e.

Na dan 31.12.2024. godine HERA je imala ukupno 72 radnika - tri člana Upravnog vijeća, pet radnika u Uredu predsjednika Upravnog vijeća, dva radnika u Samostalnom odjelu za unutarnju reviziju i 62 radnika u stručnim službama HERA-e.

**Zamjenik predsjednika Upravnog vijeća**

**mr. sc. Željko Vrban**